Vaşinqton qar altında [Fotoqalereya]
Nəhəng qar çovğunu ABŞ-ın şərq sahillərini iflic edib
ABŞ-ın cənub-şərqində nəhəng qar çovğunu 300 minə yaxın adamı işıqsız qoyub, bir çox yerlərdə hərəkəti iflic edib. Paytaxt Vaşinqtonda onlarla santimetr hündürlüyündə qar yağıb. Şəhərin bəzi yerlərində sakinlər qarın hündürlüyünün yarım metrə çatdığını xəbər verirlər. Federal hökumət, eləcə də məktəblər və yerli hökumət idarələri bağlanıb. Şimali və Cənubi Karolina ştatlarında yollar keçilməz qalır. Bir çox sürücülər maşınları yarı yolda tərk etməyə məcbur olıublar. Karolinalarda hələ əlavə 20 santimentr qar və dolu yağacağı gözlənilir. Qarlı hava şəraiti minlərlə uçuşun təxirə salınmasına səbəb olub, bir çoxları aerportlarda ilişib qalıb. Çovğunlar nəticəsində azı 12 adamın həlak olduğu deyilir. Onlardan üçün Texasda buzlu yolda təcili yardım maşınının sürüşməsi nəticəsində həlak olublar.